《天辅归休再用前韵并其弟属子勉所和诗见寄再》
宋代·李复

西北秋风动碧云，经年忽忽惨离群。
去辞北阙投新绶，归老东山缀旧文。
诗遇惠连须长价，书从阿买可张军。
平生胜理思悬解，糟粕徒观愧运斤。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。